บาทเปิด 31.16 บาทต่อดอลลาร์ ทรงตัว
เงินบาทเปิดตลาด 31.16 บาทต่อดอลลาร์ ทรงตัว จับตาประชุม ธนาคารกลางยุโรป - เงินเฟ้อสหรัฐฯคืนนี้
10 มิ.ย. 2564

นักบริหารเงินจากธนาคารกรุงศรีอยุธยา เปิดเผยว่า เช้านี้เงินบาทเปิดตลาดที่ระดับ 31.16 บาท/ดอลลาร์ ทรงตัวใกล้เคียงช่วงปิดตลาดเย็นวานนี้ที่ระดับ 31.15 บาท/ดอลลาร์ เนื่องจากตลาดยังรอปัจจัยชี้นำใหม่เข้ามา โดยช่วงค่ำจะมีผลประชุมธนาคารกลางยุโรป (อีซีบี) และการประกาศตัวเลขเงินเฟ้อของสหรัฐ"บาททรงตัวใกล้เคียงกับช่วงปิดตลาดเย็นวานนี้ ทิศทางวันนี้น่าจะย้ำฐานรอดูปัจจัยใหม่ช่วงค่ำ ระหว่างวันรอดูว่ามี flowต่างประเทศไหลเข้ามาต่อเนื่องจากเมื่อวานหรือไม่" นักบริหารเงิน กล่าวนักบริหารเงินประเมินกรอบการเคลื่อนไหวของเงินบาทในวันนี้ไว้ที่ 31.10 - 31.25 บาท/ดอลลาร์